###

По данни на ЕЦПКЗ (Европейският център за профилактика и контрол върху заболяванията) **през 2018г. са докладвани 710 случая на ЗНТ** ( Западно-Нилска треска) :

* Италия-327,
* Гърция-147,
* Румъния-117,
* Унгария-96,
* Франция-11,
* Австрия-8,
* Хърватска-3,
* Словения-1,
* Сърбия-213,
* Израел-49,
* Косово-3.

Съобщени са и **63 смъртни случая**:

* Сърбия-21,
* Гърция-16,
* Италия-13,
* Румъния-12

### и Косово-1.

### Какво представлява вирусът от Западен Нил?

Вирусът от Западен Нил е арбовирус, който причинява енцефалит (възпаление на главния мозък). Арбовирусите, включително и вирусът от Западен Нил, се предават от кръвосмучещи насекоми, като например комарите. Най-голяма част от инфекциите с вирус от Западен Нил са идентифицирани при диви птици, но вирусът може да зарази и хора, коне, кучета, котки, прилепи, зайци, домашни птици, и др **Как се предава вирусът от Западен Нил?** - Комарите получават вируса при хранене от инфектирани птици. Нивото на виремия при животните, освен при птиците, е доста ниска, за да инфектира комарите. Инфектираните комари предават заболяването на животни и хора чрез ухапвания и енцефалитът, предизвикан от вируса от Западен Нил, се развива след като вирусът се намножи и преодолее кръвно-мозъчната бариера. Кърлежи-досега няма данни кърлежите да участват в разпространението на вируса .Няма доказателства за предаване на вируса от животно на животно и от животно на човек. Съмнителни случаи на предаване от човек на човек чрез трансплантация на органи или хемотрансфузии са докладвани неотдавна. Теоретически е възможно предаването на вируса чрез хемотрансфузия.

### Какви са клиничните признаци на инфекцията с вирус от Западен Нил ?

### При хората: Повечето инфекции са леки, с грипоподобни признаци (треска, главоболие, мускулни болки, понякога кожни обриви и увелчени лимфните възли. По-тежките инфекции включват силна треска, схващане на врата, мускулна слабост, конвулсии и парализи. Смъртните случаи, варират от 3% до 15% . При животните: Коне-Най-типичните признаци са слабост, обикновено на задните крайници. Тя може да бъде демострирана с разкрачена стойка, залитане, задиране с върховете на копитата,а може да последва и парализа. Треската е явна, както и депресията и плашливостта. Други животни-Дивите птици, инфектирани с вирус от Западен Нил се откриват най-често мъртви; въпреки това няма пълно описание на клиничните признаци при дивите птици. Същото се отнася и за клиничните признаци и при кучета, котки, прилепи и пр.

**Как се диагностицира и третира енцефалит, предизвикан от вируса от Западен Нил?** **-**Диагнозата се базира на историята на заболяването, клиничните признаци, както и резултатите от диагностичните кръвни тестове. Както при всички вирусни заболявания, лечението се състои в осигуряване на подръжка (в т.ч. хоспитализация, интравенозни флуиди, респираторна подкрепа, предпазване от вторични инфекции, добро гледане), докато имунната система на засегнатия индивид отговаря на инфекцията.**.**

**Може ли да бъде редуциран риска от енцефалит,причинен от вируса от Западен Нил?** - **В настоящия момент е на разположение ваксина за коне**. За всички останали видове, **включително и човек, редуцирането на излагането на комари е във фокуса на превантивните мерки.** Следните действия могат значително да намалят риска от ухапвания от комари и вероятността от излагане на вируса от Западен Нил:

* Редуцирайте популацията от комари около дома си и около помещенията за животни чрез премахване на застояли и отпадни води.
* Не позволявайте на кучетата и котките да скитат на места където популациите от комари са по-гъсти.
* През топлите месеци се избягва престоя на открито на здрачаване и разсъмване.
* Ако това се налага през периодите от денонощието, когато комарите са най-активни, обуйте се и се облечете добре, така че откритите части от тялото да са възможно най-малко.
* Използвайте репеленти за комари по откритите части на кожата и напръсквайте дрехите с репеленти, съдържащи permethrin или 35% DEET (N,N-diethyl-meta-toluamide), тъй като комарите могат да хапят и през тънко облекло. Когато използвате репеленти или инсектицидни препарати, прочетете предварително указанията за употреба на производителя и ги следвайте стриктно.
* За домашни любимци, ***НЕ ИЗПОЛЗВАЙТЕ*** човешки препарати, съдържащи DEET***.*** Концентрациите на DEET, използвани в търговските продукти против комари за хора, са доста високи и не са безопасни за кучета и котки.